**КОМИ РЕСПУБЛИКАЛӦН ОЛАНПАС**

**Коми Республика мутасын этилӧвӧй спирт, алкоголя да спирта прӧдукция вӧчан да налӧн бергалан юкӧнын Коми Республикаса ӧткымын оланпастэчас актӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2018 вося рака тӧлысь 22 лунӧ

**1 статья.** Пыртны “Коми Республика мутасын этилӧвӧй спирт, алкоголя да спирта прӧдукция вӧчӧмсӧ да налысь бергалӧмсӧ канмусянь ладмӧдӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 7 №, 4508 ст.; 2007, 3 №, 4741 ст.; 2010, 5 №, 65 ст.; 10 №, 196 ст.; 24 №, 578 ст.; 2011, 54 №, 1633 ст.; 2012, 34 №, 793 ст.; 2013, 17 №, 350 ст.; 37 №, 691 ст.; 2015, 11 №, 135 ст., 21 №, 289 ст.; 26 №, 357 ст.; 2017, 5 №, 92 ст.) татшӧм вежсьӧмъяс:

1) Оланпас нимын “вӧчӧмсӧ да налысь бергалӧмсӧ канмусянь ладмӧдӧм йылысь” кывъяс вежны “вӧчан да налӧн бергалан юкӧнын ӧткымын юалӧм йылысь” кывъясӧн;

2) 1 статьяын:

а) нимын, 1 юкӧнын “вӧчӧмсӧ да налысь бергалӧмсӧ канмусянь ладмӧдӧм йылысь” кывъяс вежны “вӧчан да налӧн бергалан юкӧнын” кывъясӧн;

б) содтыны татшӧм сюрӧса 3 юкӧн:

“3. Тайӧ Оланпасын вӧдитчан шӧр кыввежӧртасъясӧн вӧдитчӧны Федеральнӧй оланпасӧн урчитӧм вежӧртасъясын.”;

3) 2 статьяса 1 пунктын “алкоголя прӧдукция торйӧн вузалӧм вылӧ кад, условиеяс да ин серти содтӧд дзескӧдӧмъяс урчитӧм пыртӧмӧн, та лыдын алкоголя прӧдукция торйӧн вузалӧмысь дзикӧдз ӧлӧдӧм;” кывъяс вежны “алкоголя прӧдукция торйӧн вузалӧм вылӧ кад, условиеяс да ин серти содтӧд дзескӧдӧмъяс урчитӧм пыртӧмӧн, йӧзӧс ӧтув вердӧм серти услугаяс сетігӧн алкоголя прӧдукция торйӧн вузалӧм кындзи, та лыдын алкоголя прӧдукция торйӧн вузалӧмысь дзикӧдз ӧлӧдӧм, йӧзӧс ӧтув вердӧм серти услугаяс сетігӧн алкоголя прӧдукция торйӧн вузалӧм кындзи;” кывъясӧн;

4) 3 статья гижны тадзи:

**“3 статья. Этилӧвӧй спирт, алкоголя да спирта прӧдукция вӧчан да налӧн бергалан юкӧнын Коми Республикаса Веськӧдлан котырлӧн уджмогъяс**

1. Этилӧвӧй спирт, алкоголя да спирта прӧдукция вӧчан да налӧн бергалан юкӧнын Коми Республикаса Веськӧдлан котырлӧн уджмогъясӧ пырӧны уджмогъяс, кутшӧмъясӧс урчитӧма Россия Федерацияса субъектъяслӧн канму власьт органъяслы Федеральнӧй оланпаслӧн 6 да 16 статьясын (Федеральнӧй оланпасын 16 статьялӧн 9 пунктса мӧд да коймӧд абзацъясын индӧм уджмогъяс кындзи).

2. Коми Республикаса Веськӧдлан котырлысь уджмогъяссӧ, кутшӧмъясӧс индӧма тайӧ статьяса 1 юкӧнын, збыльмӧдӧ Коми Республикаса Веськӧдлан котыр ачыс либӧ сыӧн уполномочитӧм Коми Республикаса олӧмӧ пӧртысь власьт орган, Россия Федерацияса субъектлӧн канму власьт олӧмӧ пӧртысь медвылыс органлӧн торъя компетенцияяс лыдӧ пыртӧм уджмогъяс кындзи.”;

5) 5 статья киритны.

**2 статья.** Пыртны “Коми Республика мутасын алкоголя прӧдукция торйӧн вузалӧм вылӧ содтӧд дзескӧдӧмъяс урчитӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2012, 34 №, 793 ст.; 71 №, 1848 ст.; 2013, 11 №, 225 ст.; 16 №, 318 ст.; 37 №, 691 ст.; 2014, 13 №, 190 ст.; 2015, 11 №, 133 ст.) татшӧм вежсьӧмъяс:

1) 1 статьяын:

а) мӧд юкӧн гижны тадзи:

“Алкоголя прӧдукция торйӧн вузалӧм вылӧ тайӧ статьялӧн медводдза юкӧнса 1 – 3 пунктъясӧн урчитӧм содтӧд дзескӧдӧмъясыс оз паськавны йӧзӧс ӧтув вердӧм серти услугаяс сетігӧн алкоголя прӧдукция торйӧн вузалӧм вылӧ.”;

б) коймӧд да нёльӧд юкӧнъяс киритны;

2)11 статьяса мӧд юкӧн гижны тадзи:

“Тайӧ статьяса медводдза юкӧнын индӧм алкоголя прӧдукция торйӧн вузалӧмысь ӧлӧдӧмыс оз паськав йӧзӧс ӧтув вердӧм серти услугаяс сетігӧн тайӧ прӧдукциясӧ торйӧн вузалӧм вылӧ.”.

**3 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь С.А. Гапликов

Сыктывкар

2018 вося косму тӧлысь 3 лун

25-РЗ №